CELEX: 32018R1018
Language: hr
Date: 2018-07-18 00:00:00
Title: Provedbena uredba Komisije (EU) 2018/1018 оd 18. srpnja 2018. o odobravanju proširenja uporabe pekarskog kvasca tretiranog UV zračenjem (Saccharomyces cerevisiae) kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

19.7.2018   
            
            
               HR
            
            
               Službeni list Europske unije
            
            
               L 183/9
            
         PROVEDBENA UREDBA KOMISIJE (EU) 2018/1018
   оd 18. srpnja 2018.
   o odobravanju proširenja uporabe pekarskog kvasca tretiranog UV zračenjem (Saccharomyces cerevisiae) kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
   budući da:
   
               (1)
            
            
               Uredbom (EU) 2015/2283 predviđeno je da se samo nova hrana odobrena i uvrštena u popis Unije smije stavljati na tržište u Uniji.
            
         
               (2)
            
            
               Na temelju članka 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.
            
         
               (3)
            
            
               Komisija je na temelju članka 12. Uredbe (EU) 2015/2283 dužna podnijeti nacrt provedbenog akta kojim se odobrava stavljanje nove hrane na tržište unutar Unije i ažurira popis Unije.
            
         
               (4)
            
            
               Provedbenom odlukom Komisije 2014/396/EU (3) odobreno je, u skladu s Uredbom (EZ) br. 258/97 Europskog parlamenta i Vijeća (4) i na temelju mišljenja Europske agencije za sigurnost hrane (5), stavljanje na tržište pekarskog kvasca tretiranog UV zračenjem (Saccharomyces cerevisiae) kao novog sastojka hrane za uporabu u određenim prehrambenim proizvodima, uključujući kruh i pecivo od dizanog tijesta, fine pekarske proizvode od dizanog tijesta, i dodacima prehrani.
            
         
               (5)
            
            
               Dana 6. prosinca 2016. poduzetnik Lallemand Bio-Ingredients danskom je nadležnom tijelu podnio zahtjev za proširenje uporabe i razinâ uporabe pekarskog kvasca tretiranog UV zračenjem (Saccharomyces cerevisiae). Predmet tog zahtjeva proširenje je uporabe pekarskog kvasca tretiranog UV zračenjem (Saccharomyces cerevisiae) na dodatne kategorije hrane, konkretno, pretpakiranu ribu i suhi kvasac za kućnu uporabu te dodatke prehrani, i to bez navođenja najvećih dopuštenih količina. Osim toga, podnositelj zahtjeva zatražio je izmjenu donje granice za sadržaj vitamina D2 u koncentratu kvasca sa 1 800 000 IU (450 μg/g) na 800 000 IU (200 μg/g).
            
         
               (6)
            
            
               Na temelju članka 35. stavka 1. Uredbe (EU) 2015/2283 svi zahtjevi za stavljanje nove hrane na tržište Unije koji su podneseni državi članici u skladu s člankom 4. Uredbe (EZ) br. 258/97 Europskog parlamenta i Vijeća i za koje nije donesena konačna odluka prije 1. siječnja 2018. tretiraju se kao zahtjevi u skladu s Uredbom (EU) 2015/2283.
            
         
               (7)
            
            
               Iako je zahtjev za proširenje uporabe i razina uporabe pekarskog kvasca tretiranog UV zračenjem (Saccharomyces cerevisiae) podnesen državi članici u skladu s člankom 4. Uredbe (EZ) br. 258/97, on je u skladu i sa zahtjevima iz Uredbe (EU) 2015/2283.
            
         
               (8)
            
            
               Nadležno tijelo Danske izdalo je 30. lipnja 2017. izvješće o početnoj procjeni. U tom izvješću došlo je do zaključka da proširenje uporabe i predložene maksimalne razine uporabe pekarskog kvasca tretiranog UV zračenjem (Saccharomyces cerevisiae) ispunjava kriterije za novu hranu iz članka 3. stavka 1. Uredbe (EZ) br. 258/97.
            
         
               (9)
            
            
               Komisija je 7. srpnja 2017. proslijedila izvješće o početnoj procjeni ostalim državama članicama. U roku od 60 dana iz članka 6. stavka 4. prvog podstavka Uredbe (EZ) br. 258/97 druge države članice dostavile su primjedbe u pogledu metoda koje se upotrebljavaju za adekvatnu identifikaciju potencijalnih mutanata, neopravdanosti (iz sigurnosnih razloga) podrške ukidanju najvećih dopuštenih razina u dodacima prehrani, pomanjkanja informacija o stabilnosti kod skladištenja za novi oblik nove hrane, pomanjkanja informacija o akreditiranju laboratorija te u pogledu pitanja bi li se unosom te nove hrane mogle premašiti najviše dopuštene razine unosa vitamina D koje je utvrdila EFSA (6).
            
         
               (10)
            
            
               S obzirom na primjedbe drugih država članica podnositelj zahtjeva dostavio je dodatna objašnjenja kojima je otklonjena je zabrinutost država članica i Komisije. U tim se objašnjenjima navode dostatni razlozi kako bi se utvrdilo da je proširenje uporabe i razinâ uporabe pekarskog kvasca tretiranog UV zračenjem (Saccharomyces cerevisiae) u skladu s člankom 12. stavkom 1. Uredbe (EU) 2015/2283.
            
         
               (11)
            
            
               Direktivom 2002/46/EZ Europskog parlamenta i Vijeća (7) i Uredbom (EZ) br. 1925/2006 Europskog parlamenta i Vijeća (8) utvrđene su posebne odredbe o uporabi vitamina i minerala ako se dodaju dodacima prehrani i hrani. Proširenje uporabe pekarskog kvasca tretiranog UV zračenjem trebalo bi odobriti ne dovodeći u pitanje zahtjeve tih posebnih odredbi.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   1.   Unos u Unijin popis odobrene nove hrane kako je predviđeno člankom 8. Uredbe (EU) 2015/2283 koji se odnosi na tvar pekarski kvasac tretiran UV zračenjem (Saccharomyces cerevisiae) mijenja se kako je navedeno u Prilogu ovoj Uredbi.
   2.   Unos u popis Unije iz prvog stavka uključuje uvjete uporabe i zahtjeve za označivanje utvrđene u Prilogu ovoj Uredbi.
   3.   Odobrenjem iz ovog članka ne dovode se u pitanje odredbe Direktive 2002/46/EZ i Uredbe (EZ) br. 1925/2006.
   Članak 2.
   Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 327, 11.12.2015., str. 1.
   
   
      (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
   
      (3)  Provedbena odluka Komisije 2014/396/EU оd 24. lipnja 2014. o odobravanju stavljanja na tržište pekarskog kvasca podvrgnutog UV zračenju (Saccharomyces cerevisiae) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 186, 26.6.2014., str. 108.).
   
      (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).
   
      (5)  Znanstveno mišljenje o sigurnosti pekarskog kvasca tretiranog UV zračenjem i obogaćenog vitaminom D, EFSA Journal 2014; 12(1):3520.
   
      (6)  EFSA Journal 2012.;10(7):2813.
   
      (7)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      (8)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
   
      PRILOG
      Prilog Provedbenoj uredbi (EU) 2017/2470 mijenja se kako slijedi:
      
                  1.
               
               
                  Unos za „Pekarski kvasac (Saccharomyces cerevisiae) tretiran UV zračenjem” u tablici 1. (Odobrena nova hrana) zamjenjuje se sljedećim:
                  
                              
                                 Odobrena nova hrana
                              
                           
                           
                              
                                 Uvjeti pod kojima se nova hrana može upotrebljavati
                              
                           
                           
                              
                                 Dodatni posebni zahtjevi za označivanje proizvoda
                              
                           
                           
                              
                                 Ostali zahtjevi
                              
                           
                        
                              „Pekarski kvasac tretiran UV zračenjem (
                                 
                                    Saccharomyces cerevisiae
                                 
                                 )
                              
                           
                           
                              
                                 Određena kategorija hrane
                              
                           
                           
                              
                                 Najveće dopuštene količine vitamina D2
                                 
                              
                           
                           
                              Pri označivanju hrane koja sadržava novu hranu navodi se ‚Kvasac s vitaminom D’ ili ‚Kvasac s vitaminom D2’
                           
                           
                               
                           
                        
                              Kruh i pecivo od dizanog tijesta
                           
                           
                              5 μg vitamina D2/100 g
                           
                        
                              Fini pekarski proizvodi od dizanog tijesta
                           
                           
                              5 μg vitamina D2/100 g
                           
                        
                              Dodaci prehrani u smislu Direktive 2002/46/EZ
                           
                           
                               
                           
                        
                              Pretpakirana riba ili suhi kvasac za kućnu uporabu
                           
                           
                              45 μg/100 g za svježi kvasac
                              200 μg/100 g za suhi kvasac
                           
                           
                              
                                          1.
                                       
                                       
                                          Pri označivanju hrane koja sadržava novu hranu navodi se ‚Kvasac s vitaminom D’ ili ‚Kvasac s vitaminom D2’.
                                       
                                    
                                          2.
                                       
                                       
                                          Pri označivanju nove hrane navodi se izjava da je ta nova hrana namijenjena samo za pečenje i da je ne bi trebalo jesti sirovu.
                                       
                                    
                                          3.
                                       
                                       
                                          Pri označivanju nove hrane navode se upute za uporabu za krajnje korisnike tako da se ne premašuje najveća dopuštena koncentracija vitamina D2 od 5 μg/100 g u gotovim proizvodima pečenima u kućanstvu.”
                                       
                                    
                        
            
                  2.
               
               
                  Unos za „Pekarski kvasac (Saccharomyces cerevisiae) tretiran UV zračenjem” u tablici 2. (Specifikacije) zamjenjuje se sljedećim:
                  
                              
                                 Odobrena nova hrana
                              
                           
                           
                              
                                 Specifikacija
                              
                           
                        
                              „Pekarski kvasac tretiran UV zračenjem (
                                 
                                    Saccharomyces cerevisiae
                                 
                                 )
                              
                           
                           
                              
                                 Opis/definicija:
                              
                              Pekarski kvasac (Saccharomyces cerevisiae) podvrgava se ultraljubičastom zračenju kako bi se potaknulo pretvaranje ergosterola u vitamin D2 (ergokalciferol). Saržaj vitamina D2 u koncentratu kvasca varira od 800 000  do 3 500 000  IU vitamina D/100 g (200–875 μg/g). Kvasac može biti inaktiviran.
                              Koncentrat kvasca miješa se s običnim pekarskim kvascem kako se ne bi premašila najviša dopuštena razina u pretpakiranom svježem ili suhom kvascu za kućnu uporabu.
                              Sipka zrnca boje kože.
                              
                                 Vitamin D2:
                              
                              Kemijski naziv: (5Z,7E,22E)-3S,-9,10-sekoergosta-5,7,10(19),22-tetraen-3-ol
                              Istoznačnica: ergokalciferol
                              CAS br.: 50-14-6
                              Molekulska masa: 396,65 g/mol
                              
                                 Mikrobiološki kriteriji za koncentrat kvasca:
                              
                              Koliformi: ≤ 103/g
                              
                                 Escherichia coli: ≤ 10/g
                              
                                 Salmonella: nije prisutna u 25 g”